*2023/372968*

**Д О Г О В О Р**

Днес \_\_/\_\_/\_\_\_\_\_ г. в гр. София, се сключи настоящият договор между:

„Пласт Комерс – 93“ ООД, ЕИК 040499511, със седалище и адрес на управление: гр. София, бул. Искърско Шосе №14, представлявано от Марияна Божкова, в качеството ѝ на Управител, наричан по-долу **ВЪЗЛОЖИТЕЛ**,

и от друга страна

**…………………………….**, ЕИК…………………………, със седалище и адрес на управление: …………………………………., представлявано от …………………, в качеството му на ……………………………., наричан по-долу за краткост **ИЗПЪЛНИТЕЛ,**

Във връзка с Протокол от ………………….. г., утвърден от Управителя на "Пласт Комерс - 93" ООД за класиране на офертите и определяне на изпълнител на процедура с предмет: **Доставка на специализиранa ко-екструдерна линия за производство на иновативен профил от рециклирано PVC Доставка на специализирано оборудване - 2 бр. филтрираща система и инструменти за екструдерна линия”**, в изпълнение на проект 2021/587845, който се реализира с финансовата подкрепа на Норвежкия финансов механизъм 2014-2021, в рамките на програма “Развитие на бизнеса, иновации и МСП в България”, страните се споразумяха за следното:

**І. ПРЕДМЕТ НА ДОГОВОРА**

Чл. 1.(1)ВЪЗЛОЖИТЕЛЯТ възлага, а ИЗПЪЛНИТЕЛЯТ приема срещу възнаграждение да достави и въведе в експлоатация:

……………………………./описва се/, съгласно Офертата на кандидата, която е неразделна част от настоящия договор.

(2) Качеството на доставените стоки следва да отговаря на параметрите и характеристиките, посочени в Офертата на ИЗПЪЛНИТЕЛЯ и да е в пълно съответствие съгласно посочените ценови стойности.

**II. ЦЕНА И НАЧИН НА ПЛАЩАНЕ**

1. Възложителят се задължава да заплати на Изпълнителя общата стойност на договора в размер на **................... (.......................)**, без включен ДДС, съгласно Ценовото предложение в офертата на Изпълнителя, която представлява неделима част от настоящия договор и съгласно описаната в Чл. 4 схема на плащане. */В случай че е приложимо, преизчисляването в евро от породените в национална валута разходи или обратно ще се извършва по фиксирания курс на БНБ 1 евро=1,95583 лева/.*
2. Всички цени от офертата на Изпълнителя, представляваща неразделна част от настоящия договор, са фиксирани и крайни за времето на изпълнение на настоящия договор и не подлежат на промяна.
3. Плащането се извършва от Възложителя с банков превод по сметка на Изпълнителя IBAN:

BIC:

Банка:

1. Плащането се извършва, както следва:

- Авансово плащане в размер на 30% (тридесет на сто) от стойността на сключения договор, платимо до 1 (един) месец след сключване на договора;

- Междинно плащане в размер на 40% (четиридесет на сто) от стойността на сключения договор, платимо до 1 (един) месец след получаване на уведомление от ИЗПЪЛНИТЕЛЯ, че оборудването е готово за транспортиране до ВЪЗЛОЖИТЕЛЯ;

- Окончателно плащане в размер на 30% (тридесет на сто) от стойността на договора, платимо в срок до 1 (един) месец от подписване на финален приемо-предавателен протокол.

Изпълнителят издава и предоставя надлежни финансово-отчетни документи на Възложителя, включващи фактури за плащанията по настоящия договор.

1. Възложителят има право да откаже съответното плащане на Изпълнителя, ако последният не предостави изискваните по чл.5 документи.

**III. ИЗПЪЛНЕНИЕ НА ПРЕДМЕТА НА ДОГОВОРА**

1. Настоящият договор влиза в сила от датата на подписването му от двете страни.
2. Изпълнителят е длъжен да извърши предмета на договора в срок до **....................** от датата на подписване на договора. Физическото предаване на стоката се извършва с двустранно подписване на приемо-предавателен протокол за доставка. Цялостното изпълнение на предмета на договора се документира с двустранно подписване на финален приемо-предавателен протокол.
3. Изпълнителят се задължава да инсталира и въведе в експлоатация доставеното оборудване на територията на Възложителя след предаването му.
4. Ако при прегледа на доставката или по време на въвеждането в експлоатация бъдат установени недостатъци, се съставя констативен протокол, подписан от страните по договора или от надлежно упълномощени от тях лица. Изпълнителят отстранява тези недостатъци за своя сметка в срок от 10 работни дни от подписване на констативния протокол. След отстраняването им се съставя приемо-предавателен протокол.
5. Успешното инсталиране и въвеждане в експлоатация, както и извършеното обучение на персонала на Възложителя се документират с двустранно подписване на финален приемо-предавателен протокол за доставка.
6. Изпълнителят се задължава да извърши за своя сметка обучението на персонала за работа с оборудването.
7. Мястото на изпълнение на доставката и обучението е България, гр. Берковица, Северна промишлена зона.

**IV. ПРАВА И ЗАДЪЛЖЕНИЯ НА СТРАНИТЕ**

1. Права и задължения на Възложителя:

(1) С оглед качественото и точно изпълнение на предмета на договора, Възложителят е длъжен да окаже необходимото съдействие на Изпълнителя, като предоставя при необходимост пълна и точна информация по повод на Проекта.

(2) Възложителят е длъжен да заплати на Изпълнителя съответното възнаграждение за изпълнената доставка, при условията и в срока, описани в настоящия договор.

(3) Възложителят има право да иска от Изпълнителя да осъществи доставката в срок и без отклонения.

(4) Възложителят има право да откаже да приеме и закупи оборудването по доставката в следните случаи:

1. ако оборудването или част от него е с недостатъци или не отговаря на договорените изисквания;

2. ако доставеното оборудване не съответства на описаното в офертата на Изпълнителя, която е неразделна част от този договор.

(5) При недостатъци на стоката Възложителят има право да иска тя да бъде заменена с качествена стока.

1. Права и задължения на Изпълнителя:

(1) Изпълнителят се задължава да изпълни предмета на договора, съобразно изискванията на Възложителя и в съответствие условията, описани в настоящия договор, с оглед спазване на предвидените в Проекта на Възложителя цели.

(2) Изпълнителят се задължава да извърши възложената му доставка с грижата на добър стопанин, при спазване на изискванията за ефективност, прозрачност и старание, в съответствие с най-добрите практики, в определените с договора качество и срок.

(3) Изпълнителят се задължава да осигури безопасни и здравословни условия на труд на своя персонал при изпълнение на възложената работа, в съответствие с нормативните изисквания

(4) Изпълнителят се задължава да спазва правилата за осигуряване на ЗБУТ и вътрешните правила на Възложителя, с които е запознат при проведения от Възложителя инструктаж.

(5) Изпълнителят се съгласява да предоставя достъп и информация относно изпълнението на настоящия договор, в съответствие с условията по настоящия договор.

(6) Изпълнителят има право да иска от Възложителя необходимото съдействие за приемането на доставката.

(7) Изпълнителят има право да получи от Възложителя съответното възнаграждение за извършената доставка, при условията и срока, описани в настоящия договор.

(8) Изпълнителят гарантира, че трети лица нямат право на собственост или други права (претенции) по отношение на оборудването по настоящия договор, които могат да противопоставят на Възложителя.

**V. ГАРАНЦИЯ ЗА ДОБРО ИЗПЪЛНЕНИЕ**

Чл. 17. (1) За изпълнение на задълженията си по този договор ИЗПЪЛНИТЕЛЯТ предоставя гаранция за добро изпълнение под формата на неотменима и безусловна банкова гаранция в полза на „Пласт Комерс - 93” ООД в размер на 3% (три на сто) от сумата по чл. II.1 или парична сума в размер на 3% (три на сто) от сумата по чл. II.1, като сумата се внася или превежда по следната банкова сметка на ВЪЗЛОЖИТЕЛЯ, до 3 (три) работни дни от датата на подписване на договор:

Банка......................................

IBAN ..........................................................

BIC код на банката ...............................

**(2)** ВЪЗЛОЖИТЕЛЯТ не дължи лихви върху сумата по гаранцията по предходния параграф

**(3)** ВЪЗЛОЖИТЕЛЯТ има право да се удовлетвори от гаранцията, в случай на неточно изпълнение, на което и да е задължение по договора от страна на ИЗПЪЛНИТЕЛЯ

**(4)** ВЪЗЛОЖИТЕЛЯТ има право да усвои такава част от гаранцията за изпълнение, която покрива отговорността на ИЗПЪЛНИТЕЛЯ за неизпълнението

**(5)** При едностранно прекратяване на договора от страна на ВЪЗЛОЖИТЕЛЯ, поради виновно неизпълнение на задължения на ИЗПЪЛНИТЕЛЯ по договора, сумата от гаранцията се усвоява изцяло като обезщетение за прекратяване на договора

**(6)** ВЪЗЛОЖИТЕЛЯТ има право да усвоява дължимите суми за неустойки и обезщетения във връзка с неизпълнение на договора от гаранцията за добро изпълнение

**(7)** В случай че неизпълнението на задълженията по договора от страна на ИЗПЪЛНИТЕЛЯ по стойност превишава размера на гаранцията, ВЪЗЛОЖИТЕЛЯТ има право да търси обезщетение по общия ред.

**(8)** В случай че кандидатът избере гаранцията за добро изпълнение да бъде банкова гаранция, тогава в нея трябва да бъде изрично записано, че тя е безусловна и неотменима, че е в полза на ВЪЗЛОЖИТЕЛЯ и че е със срок на валидност не по-малък от 60 /шестдесет/ календарни дни след договорения срок за доставка

**(9)** При пълно, точно и качествено изпълнение на задълженията на ИЗПЪЛНИТЕЛЯ по този договор, ВЪЗЛОЖИТЕЛЯТ е длъжен да възстанови по банковата сметка на ИЗПЪЛНИТЕЛЯ предоставената от последния гаранция за добро изпълнение на договора или, когато гаранцията за добро изпълнение е под формата на банкова гаранция, да върне банковата гаранция на ИЗПЪЛНИТЕЛЯ в срок до 10 (десет) работни дни от подписването на окончателен приемо-предавателен протокол.

**VI. ГАРАНЦИОННИ УСЛОВИЯ**

Изпълнителят гарантира, че доставеното оборудване е ново и неизползвано и без дефекти, които са следствие на дизайна, вложените материали или изработката.

Чл. 18. Гаранционният срок за всички доставени по настоящия договор дълготрайни активи е …………………….. месеца, считано от датата на двустранното подписване на финалния приемо-предавателен протокол за доставка. За всички артикули, които са заменени или ремонтирани, гаранционният срок започва да тече отново от датата на замяната, която е удовлетворила изискванията на Възложителя.

Чл. 19. Рекламации за скрити дефекти и недостатъци се правят не по-късно от 45 дни преди изтичането на гаранционния срок на стоката.

**VII. ПРЕКРАТЯВАНЕ НА ДОГОВОРА**

Чл. 20. Договорът може да бъде прекратен в следните случаи:

(1) По взаимно желание на страните, изразено в писмена форма;

(2) При прекратяване на дейността на една от страните;

(3) При неспазване от Изпълнителя на едно или повече задължения по договора и/или офертата му, неделима част от настоящия договор, Възложителят може, по собствена преценка, да прекрати едностранно договора, като върне вече доставените от Изпълнителя активи по чл. 1 за сметка на Изпълнителя.

**VIII. ОТГОВОРНОСТ**

Чл. 21. Ако договорът бъде прекратен съгласно чл. 20, ал. 3 Изпълнителят дължи неустойка в размер на 10 (десет) % от стойността на договора без ДДС, платима в рамките на 1 (един) месец от прекратяването му. В този случай Изпълнителят трябва да върне и всички, направени от Възложителя към Изпълнителя плащания до момента, по условията на настоящия договор.

**IX. ИЗМЕНЕНИЕ НА ДОГОВОРА**

Чл. 22. Страните се споразумяват, че промени в настоящия договор могат да се осъществяват само по взаимно съгласие, в писмена форма, след одобрение от Управляващия орган.

(1) Всяко искане за изменение на договора следва да бъде обосновано в писмен вид от страната, която е подала искането;

(2) В случай че и двете страни изразят съгласие за изменение на настоящия договор, се изготвя допълнително споразумение (анекс).

**X. ДРУГИ РАЗПОРЕДБИ**

Чл. 23. Двете страни се съгласяват да ръководят своите взаимоотношения по настоящия договор в пряка връзка и зависимост с предвидените изисквания в Проекта на Възложителя. Всички взаимоотношения, които не са пряко свързани с него, не са предмет на настоящия договор.

Чл. 24. Нищожността на някоя от клаузите в договора или на допълнително уговорените условия не води до нищожност на друга клауза или на договора като цяло.

Чл. 25. Цялата кореспонденция, свързана с настоящия договор, трябва да бъде в писмена форма, и следва да бъде предоставена на следните адреси:

*За Възложителя:* гр. София, бул. Искърско Шосе №14 или на имейл: office@plastcommerce.net

*За Изпълнителя:* ......................................................................................

Чл. 26. За всички неуредени с този договор въпроси се прилагат разпоредбите на ЗЗД.

Чл. 27. Страните по договора решават възникналите в хода на изпълнението му проблеми чрез доброволни преговори, а при невъзможност да постигнат съгласие – по съдебен ред. Договарящият орган не е страна по договора и не може да бъде арбитър или медиатор в отношенията между двете страни по настоящия договор.

**За Възложителя:…………………….. За Изпълнителя: ……………………..**